**1 - בית יוסף אורח חיים סימן ד**

יט גרסינן בפרק ערבי פסחים (קיב.) גמרא ולא יפחתו לו מארבע כוסות של יין דמסוכר ולא משי ידיה מפחיד שבעה יומי דשקיל מזייה ולא משי ידיה מפחיד תלתא יומי דשקיל טופריה ולא משי ידיה מפחיד חד יומא ולא ידע מאי קא מפחיד ופירש רש"י דמסוכר מקיז דם מן הכתפים:

**2 - שולחן ערוך אורח חיים הלכות הנהגת אדם בבקר סימן ד סעיף יט**

המקיז (מח) דם מהכתפים, ולא נטל ידיו, מפחד ז' ימים. המגלח, ולא נטל ידיו, מפחד ג' ימים. הנוטל צפרניו, ולא נטל ידיו, מפחד יום אחד ואינו יודע ממה מפחד.

**3 - אישי ישראל פרק ב' אות מא הערה קמט**

ועיין נשמת אברהם סימן ד' ס"ק ד' בשם הגרש"ז אויערבאך זצ"ל דאחרי בדיקת דם א"צ נט"י כיון שכל טעם הנטילה הוא ענין סגולי אין לנו אלא מה שכתוב ובימי חז"ל הקזת דם היתה רק לשם טיפול רפואי ולא לשם בדיקות, ועיין נשמת אברהם ח"ה סימן ד' דהוסיף הגרש"ז אויערבאך זצ"ל דגם מי שתורם דם לא צריך ליטול ידיו דאפשר שגם זה שאינו עושה עבור רפואתו רק עושה לרפואת אחרים שהיא מצוה ולא ידע דבר רע.

**4 - ערוך השולחן אורח חיים הלכות יסודי הדת והשכמת הבוקר סימן ד סעיף כא**

לבד נט"י שחרית יש עוד דברים שצריכים נטילה במים דוקא אך א"צ ג' פעמים [מג"א סקי"ז] ואלו הן היוצא מבית הכסא וירחוץ תיכף והיוצא מבית המרחץ והנוטל צפרניו והחולץ מנעליו בידיו אבל הפושט פוזמקאות מרגליו א"צ נטילה דהם כשארי בגדים והנוגע ברגליו או במנעליו והחופף ראשו בין ביד בין במסרק וי"א אף ההולך בין המתים בבה"ק וירחוץ ידיו קודם שיתפלל שם וירחוץ בצאתו משם והנוגע במת ואצלינו נהגו גם המלוים את המת ועומדים בתוך ד' אמות להמטה נוטל ידיו ומי שמפליא כליו אפילו לא נגע בכינה והנוגע בכינה והנוגע במקומות מכוסים שבגופו והמשמש מטתו ומי שעשה אחד מכל אלו ולא נטל ידיו אם ת"ח הוא תלמודו משתכח ואם אינו ת"ח דעתו מתקלקל ואמרו חז"ל בפסחים [קי"ב:] דהמקיז דם מהכתפים ולא נטל ידיו מפחד ז' ימים המגלח ולא נטל ידיו מפחד ג' ימים הנוטל צפרניו ולא נטל ידיו מפחד יום אחד ואינו יודע ממה מפחד ע"ש:

**5 - כף החיים ס"ק צג**

לא שנא בין אם העביר שערו על ידי תר או ע"י מספריים דגם המעביר שערו ע"י מספריים נקרא גילוח

**6 - תשובות והנהגות כרך ב סימן ה**

שאלה: מגלח שערות קטנים בני ג' אם צריך נטילת ידים

נהגו לבקש רבנים וחשובים לגלח מקצת שערות הילד כשהגיע להיות בן ג', (ממרן הגריז"ס זצ"ל הגאב"ד דבריסק שמעתי דלא שמיע ליה כלומר לא סבירא ליה האי מנהגא שרבנים יגלחו, וכדאי לבקש ברכה ביום שנכנסים לתורה, עיין ברמ"א יו"ד רמ"ה (ס"ק ח') שבג' שנים שלימים מלמדין אותו אותיות התורה ובגר"א שם מביא תנחומא שבקטן ג' שנים ערלים יהיה וברביעי כל פריו קודש והלולים לה' ע"ש, אבל שיגלחו רבנים לדבריו אין בזה טעם ושורש), וחכ"א נסתפק אולי המגלחים מעט שערות צריכים נטילה, עיין בש"ע א"ח ו' ס"ק י"ט שאם מגלח ולא נטל ידיו מפחד ג' ימים, ומביא בכף החיים שם (ס"ק צ"ב) שלא רק המתגלח אלא גם המגלח צריך נטילה משום נוגע בשערות הראש, ושפיר נסתפקו אולי כשרב מספר קצת שערות צריך מיד נטילת ידים, וכבר אמרו חז"ל שאם ת"ח הוא ואינו נוטל כשצריך נטילה משכח תלמודו (ורבינו החזו"א זצ"ל הוסיף שעובר על לאו של פן תשכח שאסור לשכוח דברי תורה, וכה"ג שבפועל עביד מעשה הגורם לשכוח עובר בלאו), ואם ע"ה הוא יוצא מדעתו (בא"ר מביא דהיינו שעובר עבירות שאין אדם עובר עבירה אלא אם כן נכנס בו רוח שטות).

והנה בש"ע או"ח סימן ד' ס"ק י"ח איתא בדברים הצריכים נטילה "החופף ראשו" ומשמע דבנגע אין חיוב נטילה. וכן מפורש במ"ב בסימן קס"ד ס"ק י', אבל במ"א סימן קס"ב (ס"ק י"ד) משמע שאפילו נגע בשערותיו צריך נטילה, וכן פירש הפמ"ג שם בדעת המג"א ע"ש, אמנם בשו"ע (שם) דאיתא המגלח ולא נטל ידיו מפחד ג' ימים, משמע רק בגילוח או כעין גילוח שערות ראשו שיש זיעה ולא במספר במספרים קצת שערות, הן אמנם להמתגלח בעצמו, כיון דמצינו שגם במתגלח ע"י אחרים דליכא זיעה להמתגלח ג"כ צריך נטילה וכמובא בכף החיים שם, וע"כ שאינו משום זיעה, אפשר שבכל תספורת משערו צריך נטילה, מ"מ להמגלח אינו רק משום זיעה וא"כ בלספר במספרים קצת משערותיו לא צריך נטילה.

ולפי זה בנידון דידן נראה שאין מקום להחמיר למספר, ראשית בנוגע לבד רוב הפוסקים הקילו, [וכמו שהביאם המ"ב בסימן קס"ב בשעה"צ ס"ק מ"ז וכן דעת המ"ב שם שסיים ודלא כמ"א]. ולכן כאן שאינו אלא מספר אין חיוב, ובפרט כאן בקטנים ששערותיהם מגולות תמיד עדיף, ולכן נראה להקל.